Baie van u op die platteland en ook in die stede, van ons land het reeds met die sanger kennis gemaak, deur sy persoonlike verhoogoptredes. Oor die radio is hy natuurlik goed bekend, daar hy dikwels oor die senders van die S.A.U.K. gehoor word.
Op 28 Desember 1934 is sy stem vir die eerste keer gehoor. Gebôre te Pretoria, deurloop hy sy skooljare op Brits waar hy reeds vroeg klavier en musiekteorie-opleiding by sy moeder en later mev. G. Smit geniet. Van sy ouers erf hy sy talent - sy moeder sing en speel klavier en sy vader bespeel die viool. In sy ouerhuis geniet hy dan ook sy eerste sangopleiding.
In 1954 behaal hy sy B.A. graad, 1955 kwalifiseer hy as onderwyser deur te slaag in sy T.H.O.D. en 1957 behaal hy die M.A. graad met lof. Vir 'n aantal jare stel hy homself in diens van die onderwys. Tans is hy as Lektor in Duits aan die Universiteit van Pretoria verbonde. In 1959 tree hy met Baks Barnard van Delareyville in die huwelik, hulle het een seintjie Erdi.
By die sang van Rudi Neitz is dit dan ook veral sy vrou wat nog steeds vir die nodige inspirasie en besieling sorg.